《题麻监州坟》
元代·范致大

一日孤坟起翠微，空山草木亦生辉。贺兰竟后霁云死，杜季宁迟马援归。

义魄不随黄土化，英灵长共白云飞。笃交恤幼端奇事，惭愧梁溪一布衣。

作者简介：范致大，字德原，号甘泉。无锡人。工古文词。以经明行修。任常州路儒学教授。与张伯雨、杨铁崖、倪云林辈友善,相唱和。时人宝其文词，如获琬琰。著《金帚录》。